Diari Oficial de la Generalitat Valenciana


Sumari del DOGV 1598, del 31-07-1991 (1991/822279)

RESOLUCIÓ de 12 de juliol de 1991, del Director General de la Funció Pública, per la qual es convoca el concurs per a la provisió de llocs de treball del grup D, personal laboral, de diversos col-lectius.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1598

Data del DOGV
:   31-07-1991

Secció del DOGV
:   AUTORITATS I PERSONAL

Número del document
:   1991/822279


Data del document
:   12-07-1991

Organisme emissor
:   Conselleria d'Administració Pública

Tipus de document
:   Resolució

RESOLUCIO de 12 de juliol de 1991, del Director General de la Funció Pública, per la qual es convoca el concurs per a la provisió de llocs de treball del grup D, personal laboral, de diversos col.lectius.  
D'acord amb la resolució de 28 de juliol de 1989, (DOGV núm. 1.129, de 25.08.89) del Conseller d'Administració Pública, per la qual es convocaven proves d'habilitació per ocupar vacants del grup D, personal laboral, dels següents col·lectius:  
Oposició núm. 1: operador càmera vídeo   
Oposició núm. 2: conductor mecànic   
Oposició núm. 3: conductor personal i càrrega .  
Oposició núm. 4: agent forestal   
Oposició núm. 5: laborant   
Oposició núm. 6: vigilant d'obres públiques   
Oposició núm. 7: mecànic frigorista,   
Oposició núm. 8: auxiliar de manteniment  
Oposició núm. 9: auxiliar de manteniment de fontaneria.   
Per Resolució de 20 de maig de 1991 (DOGV núm. 1.556, de 3 de juny de 1991) del Conseller d'Administració Pública, per la qual es nomena habilitat el personal que va superar les esmentades proves.  
Per tal d'ultimar el procés selectiu, segons el que disposa el Decret Legislatiu de 20 de març, de 1991, del Consell de la Generalitat Valenciana, pel qual s'aprova el text refós de la Llei de la Funció Pública Valenciana, i també el conveni col·lectiu vigent del personal laboral al servei de la Generalitat Valenciana, he resolt:  
Convocar concurs per a la provisió dels llocs de treball que s'hi indiquen en l'annex d'acord amb les bases següents:  
Primera. Participants  
Podran participar en aquest concurs:  
A) Els funcionaris de carrera de l'administració especial de la Generalitat Valenciana, del grup D, que ocupen llocs de treball, del mateix col·lectiu al qual volen accedir per aquest concurs, en els casos següents:  
1. Quan estiguen en actiu amb destinació definitiva al servei de la Generalitat Valenciana.  
Hauran de tenir un mínim de dos anys de permanència en el seu lloc de treball. Aquest requisit de permanència no s'exigirà en els següents supòsits:  
1.1. Si es concursa en l?àmbit de la mateixa conselleria.  
1.2. Quan s'haja suprimit el lloc de treball.  
1.3. Quan haja hagut remoció discrecional de l'article 20.1 del text refós de la Llei de la Funció Pública Valenciana.  
1.4. Quan siga la primera destinació definitiva obtinguda pel procediment d'accés previst en l'article 20.1 del text refós de la Llei de la Funció Pública Valenciana.  
2. Quan es troben en situació d'excedència voluntària si, en acabar el termini de presentació d'instàncies, porten més de dos anys en aquesta situació.  
3. Quan es troben en situació de serveis especials.  
4. Quan es troben en la situació administrativa de serveis en altres administracions públiques, d'acord amb el que disposa l'article 35.4 del text refós de la Llei de la Funció Pública Valenciana.  
5. Amb caràcter forçós:  
5.1. Quan es troben en servei actiu amb destinació provisional.  
5.2. Quan es troben en situació d'excedència forçosa.  
5.3. Els suspensos, quan hagen acomplert el temps de suspensió.   
El personal assenyalat en el punt 5.2. i en el punt 5.3. que haja acomplert el temps de suspensió i que no participe en aquest concurs, serà declarat excedent voluntari.  
Els funcionaris de carrera que participen en aquest concurs, no perdran la condició de funcionaris, encara que el lloc al qual vagen destinats estiga classificat com a laboral.  
B) Els contractats laborals de caràcter indefinit de la Generalitat Valenciana del grup D, que ocupen lloes de treball del mateix col·lectiu al qual volen accedir per aquest concurs en els casos següents:  
1. Amb caràcter voluntari  
1.1. Quan estiguen en actiu al servei de la Generalitat Valenciana.  
1.2. Quan es troben en situació d'excedència voluntària si, a l'acabament del termini de presentació d'instàncies, porten més d'un any en l?esmentada situació.  
1.3. Quan es troben en situació d'excedència forçosa.  
2. Amb caràcter forçós quan es troben en servei actiu amb destinació provisional.  
C) Amb caràcter forçós, el personal que va superar les proves d'habilitació i que va ser nomenat habilitat per la resolució del Conseller d'Administració Pública abans esmentada, relativa al personal que va superar les proves selectives del grup D, personal laboral, dels diversos col·lectius abans esmentats.  
L'esmentat personal si no participa en aquest concurs perdrà tots els seus drets i la condició d'habilitat de la Generalitat Valenciana.  
Segona. Acreditació de la condició corresponent a cada col·lectiu dels abans esmentats  
A) La determinació del personal que ocupa llocs de treball de cada col·lectiu, es farà d'acord amb les llistes de llocs de treball publicades en el Diari Oficial de la Generalitat Valenciana.,  
B) En els supòsits d'excedència voluntària, forçosa o suspensió, serà la Direcció General de la Funció Pública qui acredite la possibilitat de participar en la convocatòria basant-se en el nomenament, contracte o antecedents documentals, que justifiquen la condició de què es tracte.  
Tercera. Presentació de les sol·licituds  
A) Les sol·licituds per a prendre part en aquesta convocatòria s'adreçaran al Director General de la Funció Pública, Conselleria d'Administració Pública, carrer del Miquelet, número 5, 46683 València; s'hauran d'adaptar al model publicat en l'annex d'aquesta resolució i s'hauran de presentar en el termini de 15 dies hàbils, comptadors des de l?endemà de la publicació d'aquest concurs en el Diari Oficial de la Generalitat Valenciana fins al dia 9 de setembre de 1991, en el Registre General de la Conselleria d'Administració Pública o en els serveis centrals o territorials de les respectives conselleries, o en les oficines públiques a què fa referència l'article 66 de la Llei de Procediment Administratiu.  
B) A la sol·licitud s'adjuntarà fotocòpia dels següents documents:  
a) DNI  
b) Annex de presa de possessió en el lloc de treball que actualment ocupa,  
c) Documents acreditatius d'antiguitat, titulacions, grau personal reconegut, treball desenvolupat, cursos de formació i perfeccionament, coneixements de valencià, coneixement d'idiomes comunitaris, i altres mèrits.  
En el cas de no aportar els documents abans esmentats haurà d'indicar-se expressament en la sol·licitud els mèrits que figuren en la unitat de registre de personal.  
C) Els serveis territorials i centrals de les distintes conselleries facilitaran els exemplars de les sol·licituds.  
D) Els concursants que vinguen de la situació de suspensos hauran d'adjuntar a la seua sol·licitud la documentació acreditativa de l'acabament del període de suspensió.  
E) Els excedents voluntaris per interés particular adjuntaran a la seua sol·licitud la declaració de no haver estat separats del servei en l'administració.  
Quarta. Llocs que s'han de sol·licitar  
A) Els participants amb caràcter voluntari, sol·licitaran, per ordre de preferència els llocs alb quals aspiren indicats en l'annex.  
B) Els participants amb caràcter obligatori, hauran de sol·licitar la totalitat dels llocs objecte de la convocatòria.  
Les peticions es formalitzaran mitjançant la cita per ordre de prelació del número de cada lloc de treball que figura en l'annex.  
Cinquena. Valoració de mèrits  
La valoració dels mèrits per a l'adjudicació dels llocs als funcionaris de carrera i als contractats laborals de caràcter indefinit, es farà d?acord amb el que estableix el Decret 117/91, de 26 de juny, del Consell de la Generalitat Valenciana pel qual s'aprova el barem general que s'ha d'aplicar en els concursos per a la provisió de llocs de treball de la Generalitat Valenciana.  
Sisena. Adjudicació de destinacions  
A) L'ordre de prioritat per a l?adjudicació dels llocs de treball al personal funcionari de carrera i al contractat laboral de caràcter indefinit, es farà per la puntuació obtinguda segons el barem, sense perjudici del que estableix l'article 42 de la Llei 10/85, de 31 de juliol i els articles 8 i 10 del conveni col·lectiu vigent per al personal laboral al servei de la Generalitat Valenciana.  
B) Assignats els esmentats llocs de treball s'adjudicaran les vacants als habilitats segons ordre de puntuació establert en la Resolució de 21 de desembre de 1990, del Director General de l?Institut Valencià d'Administració Pública de les proves selectives del grup D, sector laboral, oposicions de la 1 a la 9 per la qual es publica la llista definitiva per ordre de puntuació, dels aspirants que han superat les esmentades proves (DOGV núm. 1.468, de 23.01.91).  
Si després d'adjudicades les destinacions al personal que assenyala l'apartat A), les vacants que queden per adjudicar no siguen suficients en nombre per a adjudicar destinació al personal assenyalat en l'apartat B), aquests seran convocats per la comissió avaluadora per tal de sol·licitar per ordre de puntuació les resultes d'aquest concurs o, si escau, les vacants no adjudicades, i obtindran destinació definitiva quan el lloc de treball que se'ls adjudique haja estat objecte d'aquesta convocatòria, i destinació provisional en cas contrari.  
Per aquesta raó, la Direcció General de la Funció Pública verificarà i comprovarà la situació dels llocs de treball objecte de resultes i en facilitarà a la comissió avaluadora la llista per a la seua adjudicació.  
C) La destinació adjudicada serà irrenunciable, llevat que abans de l?acabament del termini de presa de possessió s'haja obtingut un altre lloc de treball mitjançant convocatòria pública; en aquest cas la persona interessada estarà obligada a comunicar-ho a la Direcció General de la Funció Pública  
Setena. Tribunal qualificador  
La composició del tribunal qualificador que efectuarà la valoració dels mèrits serà la següent:  
Titulars:  
- Sr. Salvador Alonso Carles, representant de la Conselleria de Treball i Seguretat Social.  
- Sr. Manuel Entrambasaguas Gomez, representant de la Conselleria d'Agricultura i Pesca.  
- Sr. Vicente Ramos Caplliure, representant de la Direcció General de la Funció Pública.  
- Sra. Marina Conejeros Hinarejos, representant de la Direcció General de la Funció Pública.  
- Sr. José Vicente Ortiz Ballesteros, representant del Sindicat UGT.  
- Sr. Jacinto Martinez Abad, representant del sindicat de CCOO.   
Suplents:   
- Sr. Reyes Coronado Coronado, representant de la Conselleria de Treball i Seguretat Social.  
- Sr. Federico Tomás Barrera, representant de la Conselleria d'Agricultura i Pesca.  
- Sra. Amparo Clérigues Belloch, representant de la Direcció General de la Funció Pública.  
- Sra. Carmen González Salazar-Sospedra, representant de la Direcció General de la Funció Pública.  
- Sr. Vicente Serrat Marí, representant del sindicat d'UGT.  
- Sr. Alberto Muñoz Samper, representant del sindicat de CCOO.  
El funcionari del tribunal qualificador s'haurà d'adaptar al que estableixen els òrgans col·legiats en la Llei de Procediment Administratiu, i actuarà com a secretari d'actes un dels representants de la Direcció General de la Funció Pública.  
Vuitena. Recursos  
Aquesta convocatòria i els actes que se'n deriven podran ser impugnats d'acord amb el que preveu la Llei de Procediment Administratiu.  
València, 12 de juliol de 1991. - El Director General de la Funció Pública: Rafael Garcia i Maties.  
Veure annex